**Припрема за контролни задатак**

Обим правоугаоника, квадрата и троугла

1.Нацртај и израчунај обим:

1. правоугаоника чије су странице ***а***= 2 cm и ***b***= 3 cm
2. квадрата странице ***а***= 2 cm
3. једнакостраничног троугла странице ***а***=3 cm
4. неједнакостраничног троугла страница ***а***= 4 cm, ***b***= 3 cm, ***с*** = 2 cm
5. једнакокраког троугла странице ***а***= 3 cm и друге две странице ***b***= 4 cm

2.Колико износи обим правоугаоника , ако је страница ***а***= 15 cm, а страница ***b*** за 4cm краћа од странице ***а***?

3.Обим правоугаоника је 60 cm. Колико износи страница ***а***, ако је страница ***b***= 20 cm?

4.Колико износи обим правоугаоника ако је страница ***а***= 8 cm, а сраница ***b*** дупло дужа од странице ***а***?

5.Око баште облика правоугаоника чија је једна страница 42 m, а друга 76 m, треба поставити стубове за ограду на свака 2 m.

1. Колико износи обим ове баште?
2. Колико је потребно стубова да би се оградила ова башта?

6.Обим правоугаоника износи 64 cm. Страница ***а*** је три пута дужа од странице ***b***. Колика је дужина странице а и странице ***b***?

7.Двориште облика правоугаоника треба оградити жицом. Димензије дворишта су 38 m и 54 m. Колико би било потребно жице ако би се двориште ограђивало двоструком, а колико ако би се ограђивало троструком жицом?

8.Дата су два правоугаоника. Један има странице дужине 78 dm и 54 dm, а други странице дужине 61 dm и 93 dm. Који правоугаоник има већи обим и за колико?

9.Страница ***а*** правоугаоника износи 58 m, а страница ***b*** је упола мања. Колико износи обим овог правоугаоника?

10.Обим квадрата је 16 cm. Нађи страницу ***а*** и нацртај квадрат.

11.Обим квадрата износи 24 cm. Страница ***а*** правоугаоника је исте дужине као страница квадрата. Страница ***b*** правоугаоника је 3 cm. Колико износи обим правоугаоника?

12.Нацртај квадрат чији обим износи 1 dm 2 cm.

13.Страница квадрата је дужине 8 cm, а страница правоугаоника је дужине 1 dm 6 cm. Упореди њихове обиме.

14.Када смањимо сваку страницу квадрата за 8 cm, добићемо квадрат чији је обим 56 cm. Колико износи обим првобитног квадрата?

15.Ако једну страницу квадрата повећамо за 5cm, а другу за 9 cm, добићемо правоугаоник обима 100 cm. Колико износи обим првобитног квадрата?

16.Израчунај обим троугла чије су странице

***а***= 2 cm, ***b***= 5 cm, ***с*** = 4 cm .

17. Израчунај обим троугла чије су све три странице ***а***= 4 cm.

18.Израчунај обим троугла чије су две странице дужине 3cm 5mm, а трећа дужине 5cm.

19.Све странице троугла чији је обим 24 cm су једнаких дужина. Нађи дужину једне странице троугла.

20.Нађи дужину странице ***а*** ако је обим 45 cm, а дужина других двеју страница ***b***= 15 cm, ***с*** = 20 cm .

21.Чији обим је већи, трогла чије су све странице дужине 6 cm, или троугла чије су странице ***а***= 5 cm, ***b***= 3 cm, ***с*** = 7 cm ?

22.Два троугла имају исте обиме. Обим троугла чије су странице једнаких дужина једнак је обиму троугла чије су странице ***а***= 15 cm, ***b***=13 cm, ***с*** = 20 cm. Колико износи дужина странице једнакостраничног троугла?